cyanic-selkie/wikianc huggingface dataset:
வெலகளி
தோற்றம்
பத்மநாபசுவாமி கோவிலின் கிழக்கு வாசலில் திருவிழாவின் போது வெலகளி நிகழ்ச்சியின் போது பாண்டவர்களின் பெரிய உருவ பொம்மைகள் வைக்கப்படுகின்றன. அம்பலப்புழாவில், அம்பலப்புழா அரச குடும்பத்தின் பரம்பரை ஆசானும் அமைச்சருமான மாத்தூர் பணிக்கர் வழிகாட்டுதலின் கீழ் நடனம் ஆடப்படுகிறது. வெலகளி நடனக் கலைஞர்கள் பாண்டவர்கள் மற்றும் கௌரவர்களைப் பிரதிநிதித்துவப்படுத்துகிறார்கள். இந்த நடன நிகழ்ச்சி, அதர்மத்தின் மீது தர்மத்தின் வெற்றியையும், அவர்கள் காட்டிற்கு நாடுகடத்தப்பட்டபோது கௌரவர்களுக்கு எதிரான பீமனின் வெற்றியையும் பிரதிபலிக்கிறது. இள வயது கலைஞர்கள் முன் வரிசையில் நிற்கிறார்கள் மற்றும் பெரியவர்கள் குழுவின் பின்புறத்திலும் நின்று கொள்ள, கொடி ஏந்துபவர்களின் குழு பின்பக்க வரிசையை உருவாக்குகிறது. கலைஞர்கள் சில சமயங்களில் பழைய நாட்களில் போரில் பயன்படுத்தப்பட்ட எருதுகள் போன்ற விலங்குகளின் பிரதிகளுடன் வருகிறார்கள். ஆல்ஃபிரட் ஹில்டெபீடலின் கூற்றுப்படி, மத்திய திருவிதாங்கூரில் நடைபெறும் வெலகளி நிகழ்ச்சிகள், மகாபாரதப் போரைக் காட்டிலும் சரித்திரப் போர்கள் எனக் கூறப்படுபவைகளின் மறுவடிவமைப்புகளாகும். மேலும் அவை படயணி சடங்குகளுடன் பின்னிப் பிணைந்துள்ளன. பத்மநாபசுவாமி கோவிலில் மட்டும் தான் மகாபாரதத்தின் சண்டை காட்சிகள் நிகழ்ச்சியில் இணைக்கப்பட்டுள்ளன.
நடன ஒப்பனை ஆடைகள்
வெலகளி என்பது முழுக்க முழுக்க ஆண் நடன கலைஞர்களால் நிகழ்த்தப்படும் நிகழ்ச்சியாகும். இந்த கலைஞர்கள் வண்ணமயமான சிவப்பு நிற தலைக்கவசங்களை அணிந்து கொண்டு சட்டையில்லாத வெறும் மார்பை, மணிகளால் செய்யப்பட்ட துணி மாலைகளைக் கொண்டு மறைத்து நடனத்தை நிகழ்த்துவார்கள். மேலும் நீண்ட கம்புகள், களரி வாள்கள் மற்றும் கேடயங்கள் அணிந்து வாத்தியங்கள் இசைக்கும் கலைஞர்களின் இசை தாளத்திற்கு ஏற்ப நடனமாடிக் கொண்டு வாட்களை வைத்தும் விளையாடி வருவார்கள்.
வாத்திய கருவிகள்
பஞ்ச வாத்தியங்கள் எனப்படும் மத்தளம், தவில், மேளம் , கொம்பு மற்றும் குழல் ஆகியவற்றைப் பயன்படுத்தி வெலகளி நிகழ்த்தப்படுகிறது. இந்த நடனத்தில் பாடல்கள் பாடப்படுவதில்லை மாறாக இசையின் தாள வாத்தியங்களின் தாளத்திற்கு ஏற்ப நகர்கிறார்கள். மேலும், பெரும்பாலான கேரள நடன வடிவங்களைப் போலல்லாமல், பாவனைகளுக்கு வெலகளி யில் இடமில்லை மாறாக தாளத்தின் மீது மட்டுமே கவனம் செலுத்தப்படுகிறது. பிடிச்சகளி, படகளி போன்றவற்றின் பிரதிபலிப்பும் கணப்படுகிறது.
சமீபத்திய மாற்றங்கள்
வெலகளி நடன ஆட்டத்திற்கு நடனப் பயிற்சியோடு உடற்பயிற்சி மற்றும் ஆயுதங்களை பயன்படுத்துவது பற்றிய அறிவும். தேவைப்படுகிறது இதனால் நன்றாக கல்வி கற்ற மற்றும் வேலைக்குச் செல்லும் இளைஞர்கள் இந்த ஆட்டத்தில் ஈடுபடுவது குறைந்து, கல்வி அறிவில்லாத மற்றும் வேலை வாய்ப்பு இல்லாத இளைஞர்களே இந்த ஆட்டத்தில் ஈடுபடுவது அதிகரித்தது. இதன் விளைவாக படிப்படியாக வெலகளி ஆட்டத்தின் கலைஞர்களின் பங்களிப்பு குறைந்து சரிவு ஏற்பட்டது. சமீபமாக முகநூல் குஞ்சுப் பணிகளின் முயற்சியால் இந்த ஆட்டம் புத்துயிர் பெற்றுள்ளது. திருவனந்தபுரத்தில் உள்ள ஸ்ரீ பத்மநாபசுவாமி கோயிலில் சுமார் 40 ஆண்டுகளுக்குப் பிறகு 2011ஆம் ஆண்டு மீண்டும் வெலகளி நடனம் அரங்கேறியது.
மேற்கோள்கள்
பகுப்பு:கேரளப் பண்பாடு பகுப்பு:கேரளக் கலைகள் பகுப்பு:கேரள நடனங்கள் பகுப்பு:இந்திய நடனங்கள்
மாந்தாதா
மாந்தாதா அல்லது மாந்தாத்திரி (Mandhatri or Mandhata) (मान्धातृ, ), இந்து தொன்மவியலில் இவர் இச்வாகு குலத்தில் தோன்றிய மன்னரும், அயோத்தி மன்னர் யுவனசுவரின் மகனும் ஆவார். இவர் யாதவ குல மன்னர் சசபிந்துவின் மகளான சித்திரரதையை மணந்தவர். புராணகளின் படி, இவரது வழித்தோன்றல்கள் பிருகுத்சன், அம்பரீசன், முசுகுந்தன் ஆவார்.
ரிக் வேதத்தின் பத்தாம் மண்டலத்தில் மன்னர் மாந்தாதாவின் குறிப்புகள் உள்ளது.
மகாபாரத்தின் துரோண பருவத்தில், மாந்தாதா சூரிய வம்சத்தின் இச்வாகு குல மன்னராக கூறப்படுகிறது.
இறப்பு
மதுபுரியை ஆண்ட லவணாசூரன் எனும் அசுரனுடன் மாந்தாதா போரிடும் போது, லவணாசூரனுக்கு சிவபெருமான் அருளிய திரிசூலத்தால் மாந்தாதா கொல்லப்பட்டார். பிற்காலத்தில் லவணாசூரனை சத்ருக்கனன் போரில் கொன்றார்.
வெளி இணைப்புகள்
பகுப்பு:இந்து தொன்மவியல் மாந்தர்
மூர்த்திதேவி விருது
மூர்த்திதேவி விருது (Moortidevi Award) இந்திய இலக்கிய வளர்ச்சி மற்றும் ஆராய்ச்சிக்காக பாடுபட்டவர்களுக்கு பாரதிய ஞானபீடம் ஆண்டுதோறும் வழகும் விருது ஆகும். இவ்விருது 23 இந்திய மொழிகள் மற்றும் ஆங்கில மொழியில் இலக்கியம் படைக்கும் இந்தியர்களுக்கு மட்டும்  வழங்கப்படுகிறது. }}
2003-ஆம் ஆண்டு முதல் மூர்த்திதேவி விருது ஒரு பட்டயம், சால்வை, சரசுவதி தேவி சிலை மற்றும்  ஒரு இலட்சம் ரூபாய் தொகையும் வழங்கப்பட்டது. 2011-ஆம் ஆண்டு முதல் இந்த விருது பெறுவபர்களுக்கு வழங்கப்படும் பரிசுத் தொகை 2 இலட்சமாகவும், 2013-ஆம் ஆண்டு முதல் 4 இலட்சமாகவும் உயர்த்தப்பட்டது. மூர்த்திதேவி விருது முதன்முதலாக 1983-ஆம் ஆண்டில் கன்னட மொழி எழுத்தாளர் சி. கே. நாகராஜா ராவ் எழுதிய பட்டமகாதேவி சந்தாலாதேவி எனும் புதினத்திற்கு வழங்கப்பட்டது.
விருதிற்கான தேர்வு முறை
வாழும் இந்திய மொழிகளின எழுத்தாளர்களின் படைப்புகள் மட்டும் விருதிற்கு ஏற்றுக்கொள்ளப்படும். விருதுதிற்கான தேர்வுக்குழுவில் 7 முதல் 11 பேர் வரை இருப்பர். ஓராண்டில் தகுதியான படைப்புகள் தேர்வு செய்யப்படாமல் இருப்பின் அந்த ஆண்டிற்கு விருது அறிவிக்கப்படாது.
வெளி இணைப்புகள்
பகுப்பு:இந்திய இலக்கிய விருதுகள்
2019 அயோத்தி சிக்கலுக்கு உச்ச நீதிமன்றத்தின் தீர்ப்பு
2019 அயோத்தி சிக்கலுக்கு உச்ச நீதிமன்றத்தின் தீர்ப்பு, பல்லாண்டுகளாக நிலவி வந்த இந்து - முஸ்லீம்களிடையே நடைபெற்ற அயோத்தி சிக்கல் வழக்கினை, 9 நவம்பர் 2019 அன்று இந்திய உச்ச நீதிமன்றத்தின் தலைமை நீதிபதி உள்ளிட்ட ஐந்து நீதிபதிகள் அடங்கிய குழு ஒருமனதாக தீர்ப்பு வழங்கி முடித்து வைத்தனர். இந்திய உச்ச நீதிமன்றம், சர்ச்சைக்குரிய 2.77 ஏக்கர் நிலத்தை, இந்திய அரசால் புதிதாக நிறுவப்படும் அறக்கட்டளையிடம் வழங்கியும், அந்நிலத்தில் (ராம ஜென்ம பூமியில்) குழந்தை இராமர் கோயில் கட்டவும் உத்தரவு இட்டுள்ளது. மேலும் அயோத்தியில் முஸ்லீம்கள் தொழுகை நடத்துவதற்கு கட்டிடங்கள் கட்டிக் கொள்ள, ஐந்து ஏக்கர் நிலத்தை அரசு விலையின்றி உத்தரப் பிரதேச வக்ப் வாரியத்திற்கு வழங்க வேண்டும் என்றும் உத்திரவிட்டுள்ளது.
அலகாபாத் உயர் நீதிமன்ற தீர்ப்பு
6 டிசம்பர் 1992 அன்று சங்பரிவார் அமைப்புகள் ஒன்று கூடி, அயோத்தியில் உள்ள ராம ஜென்ம பூமி மீது எழுப்பியதாக கருதப்பட்ட பாபர் மசூதியை இடித்தனர். பின்னர் இந்திய அரசு சர்ச்சைக்குரிய 2.77 ஏக்கர் நிலத்தை சீல் வைத்தனர். சர்ச்சைக்குரிய இந்நிலத்திற்கு உரிமை கோரி இந்து மற்றும் முஸ்லீம் அமைப்புகள், அலகாபாத் உயர் நீதிமன்றத்தில் வழக்கு தொடர்ந்தனர். அலகாபாத் உயர் நீதிமன்றம் 30 செப்டம் 2010 அன்று, சர்ச்சைக்குரிய 2.77 ஏக்கர் நிலத்தை மூன்று சரிபகுதிகளாகப் பிரித்தனர். ஒரு பகுதி குழந்தை இராமருக்கும், இரண்டாவது பகுதி நிர்மோகி அகாராவிற்கும், மூன்றாவது பகுதி சன்னி வக்பு குழுவுக்கும், பிரித்து வழங்கித் தீர்ப்பளித்தனர். மேலும் உயர்நீதிமன்றத் தீர்ப்பில், சர்ச்சைக்குரிய நிலத்தில், இந்துக்களில் சமய நம்பிக்கைகளின் படி, குழந்தை இராமர் பிறந்தார் என்பதை ஏற்றுக் கொண்டுள்ளது. மேலும் குழந்தை இராமர் கோயிலை இடித்து விட்டு பின்னர் அதன் மீது, பாபர் மசூதி கட்டப்பட்டது என்றும், மேலும் பாபர் மசூதி, இசுலாமிய மசூதிக் கட்டிடக் கலை விதிகளின் கட்டப்படவில்லை என்றும் தீர்ப்பில் கூறியுள்ளனர்.
வழக்கின் தலைப்புகள்
1950-இல் சர்ச்சைக்குரிய இடத்தில் இந்துக்கள் வழிபட உத்தரவைக் கோரி அலகாபாத் உயர்நீதிமன்றத்தில் கோபால் சிங் விசாரத் என்பவர் வழக்கு தொடுத்தார். 1953-இல் நிர்மோகி அகாரா என்ற இந்துத் துறவியர் அமைப்பு சர்ச்சைக்குரிய நிலதிற்கு தங்களிடம் வழங்கக் கோரி அலகாபாத் உயர் நீதிமன்றத்தில் வழக்கு தாக்கல் செய்தனர். மூன்றாதவாக உத்தரப் பிரதேச சன்னி வக்பு வாரியம், சர்ச்சைக்குரிய நிலத்தை தங்களிடம் ஒப்படைகக் கோரி வழக்கு தொடுத்தனர்.
அலகாபாத் உயர் நீதிமன்றம், சர்ச்சைக்குரிய அயோத்தி நில வழக்கை 2002 முதல் 2010 வரை விசாரித்தனர். 30 செப்டம்பர் 2010-இல் முன்று நீதிபதிகள் அடங்கிய அமர்வு, சர்ச்சைக்குரிய 2.77 ஏக்கர் நிலத்தை, வழக்கு தொடுத்த அமைப்புகளுக்கு மூன்றில் ஒரு பங்கு வீதம் பிரித்து வழங்கினர்.
சர்ச்சைக்குரிய நிலப்பகுதியில் மூன்றில் ஒரு பகுதியை குழந்தை இராமர் கோயிலுக்கும், ஒரு பகுதியை நிர்மோகி அகாராவிற்கும், மற்றொரு பகுதியை சன்னி வக்பு வாரியத்திற்கு வழங்கித் தீர்ப்பளித்தனர். அலகாபாத் உயர் நீதிமன்ற தீர்ப்புக்கு எதிராக மேற்படி மூன்று குழுக்குளும் உச்ச நீதிமனறத்தில் மேல் முறையீடு செய்தனர்.
சர்ச்சைக்குரிய அயோத்தி நிலச் சிக்கலுக்கு, அலகாபாத் உயர்நீதிமன்றம் வழங்கிய தீர்ப்பிற்கு இந்திய உச்ச நீதிமன்றம் இடைக்கால தடை விதித்தது. பின்னர் உச்ச நீதிமன்றம் இவ்வழக்கை ஏற்று தொடர்ந்து நாற்பது நாட்கள் விசாரனை செய்து, 6 ஆகஸ்டு 2019 அன்று இறுதி விசாரணையை முடித்துக் கொண்டு, தீர்ப்பை ஒத்து வைத்தது. to 16 October 2019. 9 நவம்பர் 2019 அன்று இந்திய உச்ச நீதிமன்றம் அயோத்தி பிரச்சினைக்கு இறுதித் தீர்ப்பு வழங்கியது. தீர்ப்பின் படி, சர்சைக்குரிய 2.77 ஏக்கர் நிலத்தில், இந்திய அரசு ஒரு அறக்கட்டளை நிறுவி, அதன் மூலம் அயோத்தியில் குழந்தை இராமர் கோயில் கட்ட வேண்டும் என்றும்,  இசுலாமியர்கள் தொழுகை நடத்த அயோத்தில் ஐந்து ஏக்கர் நிலத்தை சன்னி வக்பு வாரியத்திற்கு அரசு ஒதுக்கித் தர வேண்டும் என தீர்ப்பு கூறியது.
உச்ச நீதிமன்ற தீர்ப்பு வருவதற்கு முந்தைய தடைகள்
அயோத்தி வழக்கில் 9 நவம்பர் 2019 அன்று உச்ச நீதிமன்றம் தீர்ப்பு கூறுவதற்கு பதினைந்து நாட்களுக்கு முன்னரே, கலவரங்கள் நிகழாமல் இருக்க அயோத்தி முழுவதும் காவல் துறை தடையுத்தரவு அமல் படுத்தியது. துணை இராணுவப் படையினர் அயோத்தி முழுவதும் கண்காணித்தனர்.
உத்தரப் பிரதேசம் மற்றும் இராஜஸ்தான் மாநிலத்தில் பல பகுதிகளில் இணைய சேவை முடக்கப்பட்டது. மேலும் உச்ச நீதிமன்றத் தீர்ப்பினால் கலவரம் ஏற்படும் என கணிக்கப்பட்ட 31 மாவட்டங்களையும், 673 தனிநபர்களையும் காவல் துறையினர் நெருக்கமாகக் கண்காணித்தனர். உத்தரப் பிரதேசம் மாநிலம் முழுவதும் 144 தடையுத்தரவு நடைமுறைப்படுத்தப்பட்டது.
மேலும் முக்கிய நகரங்களான பெங்களூர், போபால் செய்ப்பூர், லக்னௌ, மற்றும் மும்பையிலும் காவல் கண்காணிப்பு வலுப்படுத்தப்பட்டது.
மேலும் உச்ச நீதிமன்ற தீர்ப்பு நாளன்று ஜம்மு காஷ்மீர் ஒன்றியம் கர்நாடகா, மத்தியப் பிரதேசம், தில்லி மற்றும் உத்தரப் பிரதேசம் ஆகிய மாநிலங்களின் கல்வி நிறுவனங்களுக்கு ஒரு நாள் பொது விடுமுறை வழங்கப்பட்டது.
தீர்ப்பின் சுருக்கம்
மேலும் 1857-இல் நிகாங் சீக்கியப் பிரிவினர் அயோத்தி பாபர் மசூதியில் உள்ள குழந்தை இராமரை வழிபட்டதை நீதிமன்றம் சுட்டிக்காட்டியுள்ளது.
சர்சைக்குரிய பாபர் மசூதி வளாகத்தில், இராமர் பிறந்தார் என்ற மாறாத நம்பிக்கையுடன் தொடர்ந்து இந்துக்கள் குழந்தை இராமர் சிலையை நிறுவி வழிபட்டது முக்கிய ஆதாராமாக நீதிமன்றம் எடுத்துக் கொண்டது. பாபர் மசூதி வளாகத்தின், வெளிமுற்றப் பகுதியில் இராமர் சிலையை வைத்து வழிப்பட்ட பகுதிக்கும், உள்முற்றத்தில் தொழுகை நடத்தும் பகுதிக்கும் இடையே 1856-1857 ஆண்டுகளில் முஸ்லீம்கள் இரும்புத் தடுப்புகள் அமைத்து பிரித்தன் மூலம், பாபர் மசூதியின் உள்முற்றம்  வரை இந்துக்கள் புழங்கியதாக விளங்குகிறது.
ஆதரவு
சன்னி மத்திய வக்பு வாரியம் இந்திய உச்ச நீதிமன்றத்த்தின் தீர்ப்பை ஏற்பதாகவும், தீர்ப்பிற்கு எதிராக சீராய்வு மனு தாக்கல் செய்வதில்லை எனக்கூறிவிட்டனர். தில்லி ஜும்மா மசூதி இமாம் உச்ச நீதிமன்றத் தீர்ப்பிற்கு ஆதரவு தெரிவித்துள்ளதுடன், இது குறித்து வருங்காலங்களில் சர்ச்சைகள் நடைபெறக் கூடாது என்றார்.
அரசியல் கட்சிகளின் ஆதரவுகள்
இந்தியாவில் பல பெரிய அரசியல் கட்சிகள் உச்ச நீதிமன்ற தீர்ப்பை வரவேற்றனர். உச்ச நீதிமன்றத் தீர்ப்பில் இந்தியாவின் பெரிய இரு சமயத்தினரிடையே சமாதானம் மற்றும் ஒற்றுமை நிலவும் என பாரதிய ஜனதா கட்சி தலைவர்கள் கருத்து தெரிவித்துள்ளனர். இத்தீர்ப்புக்கு ஆதரவளித்த இந்திய தேசிய காங்கிரசு கட்சி, நாட்டில் அமைதியும், சமாதானமும் நிலவ வேண்டும் எனக்கேட்டுக் கொண்டது. தில்லி மாநில முதல்வர் அரவிந்த் கெஜரிவால், பிகார் முதல்வர் நிதிஷ் குமார், மத்தியப் பிரதேச முதல் கமல்நாத், திமுக தலைவர் மு. க. ஸ்டாலின் ஆகிய அரசியல் கட்சிகளின் தலைவர்கள் உச்ச நீதிமன்ற தீர்ப்பை வரவேற்றனர்.
எதிர்ப்புகள்
இந்திய தேசிய காங்கிரசு கட்சியின் ஊடகமாக நேசனல் ஹெரால்டு இதழ், தீர்ப்பை விமர்சனம் செய்து இரண்டு கட்டுரைகள் எழுதியது. இவ்விமர்சனக் கட்டுரைகளுக்கு பாரதிய ஜனதா கட்சி மற்றும் பிற ஊடகங்கள் கடும் எதிர்ப்பு தெரிவித்த பின்னர், ஹெரால்டு இதழின் நிர்வாகி மன்னிப்புக் கோரியதுடன், இதழிலிருந்து தீர்ப்பின் விமர்சனக் கட்டுரைகள் நீக்கப்பட்டது.
அனைத்திந்திய மஜ்லிசே இத்திகாதுல் முசுலிமீன் கட்சித் தலைவர் அசதுத்தீன் ஒவைசி தீர்ப்பு தனக்கு திருப்தி தரவில்லை என்றும், உண்மையை விட, நம்பிக்கைகளின் அடிப்படையில் தீர்ப்பு வழங்கப்பட்டிருப்பதாக விமர்சனம் செய்துள்ளார்.
பன்னாட்டு எதிர்விளைவுகள்
இந்திய வெளியுறவு அமைச்சக அதிகாரிகள் மூலம் பன்னாட்டு அரசுகளுக்கு தீர்ப்பு குறித்து விளக்கப்பட்டது.
பாகிஸ்தான் வெளியுறவு அமைச்சர் சா முகமது குறைசி கர்த்தார்பூர் வழித்தடம் திறக்கப்படும் நாளில் தீர்ப்பு வெளியிட்டது குறித்து விமர்சனம் செய்தார்.
வெளி இணைப்புகள்
பகுப்பு:அயோத்தி சிக்கல் பகுப்பு:இந்தியச் சட்டத்தில் முக்கிய வழக்குகள் பகுப்பு:அயோத்தி பகுப்பு:இந்தியாவில் வழக்குகள்
வீரமாலை
வீரமாலை என்னும் நூலைப் புதுக்கோட்டை மாவட்டம் ராங்கியம் என்னும் ஊரிலுள்ள கோயில் கல்வெட்டு குறிப்பிடுகிறது. இந்த நூலை இயற்றியவர் பாண்டி கவிராயர். இந்த நூலைப் பாடியதற்காக நாயக்க மன்னரின் ஆட்சி அலுவலர் தீத்தாரியப்பப்பிள்ளை என்பவரும், இராசிமங்கலம் என்னும் ஊர் மக்களும் புலவர் பாண்டி கவிராயருக்கு நிலம் வழங்கிச் சிறப்பித்தனர் என்று கல்வெட்டு குறிப்பிடுகிறது.
வீரவெட்சிமாலை என்னும் சிற்றிலக்கிய வகையாக இது இருக்கலாம். வீரப்பிரதாபர் என்னும் பெயர் பெற்ற கிருஷ்ணதேவராயன் அல்லது புலவர் காலத்து அரசன் கிருஷ்ணதேவராயனின் தம்பி அச்சுத தேவ ராயன் வெற்றிகளைக் கூறுவதாக இந்த நூல் அமைந்திருக்கலாம்.
இது வீரவெண்பாமாலை என்னும் நூல் போல் மன்னனைப் போற்றி எழுதப்பட்ட நூல்.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:ஆவண நூல்கள்
யுகியோ அட்டொயாமா
யுகியோ அட்டொயாமா (Yukio Hatoyama, 鳩山由紀夫, பிறப்பு: பெப்ரவரி 11, 1947) ஜப்பானிய அரசியல்வாதியும், ஜப்பானிய மக்களாட்சிக் கட்சியின் தலைவரும் ஆவார். ஆகஸ்ட் 2009 இல் இடம்பெற்ற நாடாளுமன்றத் தேர்தல்களில் இவரது எதிர்க்கட்சிக் கூட்டணி பெரும் வெற்றி பெற்றது. இதையடுத்து இவர் நாட்டின் பிரதமராகத் தேர்ந்தெடுக்கப்பட்டார்.
வாழ்க்கைக் குறிப்பு
thumb|left|[[இச்சிரோ அட்டொயாமா தனது இரண்டு பேரர்களுடன்]] டோக்கியோவில் பிறந்த அட்டொயாமா சப்பானின் முன்னாள் பிரதமர் இச்சிரோ அட்டொயாமாவின் பேரனும், முன்னாள் வெளியுறவுத்துறை அமைச்சர் ஈச்சிரோ அட்டொயாமாவின் மகனும் ஆவார். இவரும் இவரது சகோதரர் கூனியோ அட்டொயாமாவும் அட்டொயாமா குடும்பத்தின் நான்காம் தலைமுறையைச் சேர்ந்த அரசியல்வாதிகளாவர். டோக்கியோ பல்கலைக்கழகத்தில் பட்டப்படிப்பையும் ஸ்டான்போர்ட் பல்கலைக்கழகத்தில் பொறொயியல் துறையில் முனைவர் பட்டத்தையும் பெற்றார். டோக்கியோ பல்கலைக்கழகத்தில் பணியாற்றியபின்னர் சென்சூ பல்கலைக்கழகத்தில் துணைப் பேராசிரியரானார்.
அரசியல்
ஒக்கைடோ 38வது மாவட்டத்திலிருந்து நாடாளுமன்றத்துக்கு 1986 ஆம் ஆண்டில் ஆளும் லிபரல் கட்சியில் இருந்து அட்டொயாமா தேர்ந்தெடுக்கப்பட்டார். 1993 இல் ஆளும் கட்சியில் இருந்து விலகி "புதிய கட்சி சாக்கிகேக்" என்ற பெயரில் புதிய கட்சியொன்றை ஆரம்பித்தார். அதன் பின்னர் புதிதாக ஆரம்பிக்காப்பட்ட ஜப்பான் மக்களாட்சிக் கட்சியில் இணைந்தார்.
மேற்கோள்கள்
பகுப்பு:1947 பிறப்புகள் பகுப்பு:ஜப்பானிய அரசியல்வாதிகள் பகுப்பு:ஜப்பானியப் பிரதமர்கள் பகுப்பு:வாழும் நபர்கள்
ப. அ. தோமசு
தோலகட்டி சுவாமி என அழைக்கப்பட்ட வணக்கத்திற்குரிய '''ப. அ. தோமசு அடிகள்' (B. A. Thomas'', 7 மார்ச் 1886 - 26 சனவரி 1964) செபமாலை துறவற சபையை ஆரம்பித்தவர். ஆசியாவிலேயே முதல் தியான யோகசபையான செபமாலைத்தாசர் சபையை தோலகட்டி என்ற இடத்தில் ஆரம்பித்தவர். கத்தோலிக்கத் திருச்சபையில் புனிதர் நிலைக்கு உயர்த்தப்படுவதற்கு ஆரம்ப நிலையான இறை ஊழியர் என்ற நிலையை திருச்சபையின் உயர் பீடத்தில் இருந்து பெற்றவர்.
வாழ்க்கைக் குறிப்பு
இலங்கையின் யாழ்ப்பாண நகரில் பாண்டியன்தாழ்வு என்ற ஊரில் பஸ்தியாம்பிள்ளை, லூயிசு அம்மாள் ஆகியோருக்குப் பிறந்தவர் தோமசு அடிகளார். தந்தை பஸ்தியாம்பிள்ளை பாண்டியன்தாழ்வில் அமைந்துள்ள புனித அன்னம்மாள் ஆலயத்தை நிறுவியவர். தோமசு அடிகள் யாழ்ப்பாணம் சம்பத்தரிசியார் கல்லூரியில் கல்வி கற்றார். யாழ்ப்பாண நகரில் பிரபலமான புனித மடுத்தினார் குருமடத்தில் சேர்ந்து இறைப்பணியில் ஈடுபட்டார். ஆங்கிலம், இலத்தீன், தமிழ் மொழிகளில் தேர்ச்சி பெற்றார். 1912 சனவரி 6 இல் குருத்துவத் திருநிலைக்கு உயர்த்தப் பெற்றார்.
சம்பத்தரிசியார் கல்லூரியில் இந்து விடுதி மாணவர்களுக்கு பொறுப்பாளராக யாழ்ப்பாண ஆயராக இருந்த அல்பிரட் கியோமர் அவர்களினால் நியமிக்கப்பட்டார். தோமசு அடிகளின் வாழ்வினால் கவரப்பட்ட பல இந்து மாணவர்கள் கத்தோலிக்கர்களாக மதம் மாறினார்கள்.
தோலகட்டி ஆசிரமம்
முதலாம் உலகப் போரின் பின்னரான காலகட்டத்தில் இறை பக்தியும் மனித நேயமும் பல உலக நாடுகளில் வற்றியிருந்த காலத்தில், திருத்தந்தை பதினொராம் பத்திநாதர் 1926 பெப்ரவரி 8இல் “திருச்சபை சார்ந்த மறை உண்மை” (Rerum Ecclesiae) என்ற புகழ்மிக்க சுற்றுமடலை வெளியிட்டார். இச்சுற்றுமடலில் அவர் மறைபரப்பணி நாடுகளில் மௌன தியான துறவறச்சபைகளின் அவசியத்தை வலியுறுத்தியிருந்தார். இதன் ஒரு செயல்திட்டமாக, யாழ்ப்பாண ஆயர் கியோமரின் பணிப்பில், தோமசு அடிகள், 1928 பெப்ரவரி 2ல் ஆறு தியானயோக சாதகர்களுடன் வடமராட்சியில் வசாவிளான் என்ற இடத்தில் தோலகட்டி செபமாலைத்தாசர் மௌன சபையை ஆரம்பித்தார். இச்சபைக்குத் தற்போது இலங்கையில் கொச்சிக்கடை, யாழ்ப்பாணம், வவுனியா, கண்டி ஆகிய இடங்களில் நான்கு ஆச்சிரமங்களும், இந்தியாவில் பதினொரு ஆச்சிரமங்களும் உள்ளன. செபமாலைக் கன்னியருக்கும் துறவு சபை ஒன்றை 1948 ஆகத்து 22 ஆம் நாள் ஆரம்பித்தார்.
தோமசு அடிகளின் இறப்பின் பின்பு இலங்கை கத்தோலிக்கத் திருச்சபை இவரைப் புனிதராக்கும் நிலைக்கு 1984ம்ஆண்டில் பரிந்துரைத்தார்கள். ஈழப்போர்க் காலத்தில் அடிகளின் சமாதி தோலகட்டியில் அதியுயர் பாதுகாப்பு வலயத்தில் இருந்தமையால் அரசாங்கத்தின் அனுமதியுடன், 2004 மார்ச் 8ஆம் நாள் அவருடைய உடல் அங்கிருந்து எடுக்கப்பட்டு, யாழ்ப்பாணம் அருள் ஆச்சிரமத்தில் அடக்கம் செய்யப்பட்டது.
வெளி இணைப்புகள்
பகுப்பு:1886 பிறப்புகள் பகுப்பு:1964 இறப்புகள் பகுப்பு:யாழ்ப்பாணத்து நபர்கள் பகுப்பு:யாழ்ப்பாணம் சம்பத்தரிசியார் கல்லூரி பழைய மாணவர்கள் பகுப்பு:இலங்கைத் தமிழ் கிறித்தவக் குருக்கள் பகுப்பு:இலங்கையின் வட மாகாண நபர்கள்
அயன் பிஸ்ட் (தொலைக்காட்சித் தொடர்)
அயன் பிஸ்ட் (Iron Fist) என்பது நெற்ஃபிளிக்சு என்ற ஓடிடி தளத்திற்காக இசுகாட் பக் என்பவர் உருவாக்கிய, அமெரிக்க நாட்டு அதிரடி தற்காப்புக் கலை கதைக்கள பின்னணியை கொண்ட மீநாயகன் தொலைக்காட்சி நாடகத் தொடர் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக கொண்டு ஏபிசி ஸ்டுடியோஸ் மற்றும் மார்வெல் தொலைக்காட்சி ஆகிய நிறுவனங்கள் இணைந்து தயாரித்துள்ளது. இது மார்வெல் திரைப் பிரபஞ்சத்தில் அமைக்கப்பட்டுள்ளது, இதன் உரிமைகள் பிற மற்ற திரைப்படங்களின் தொடர்ச்சியைப் பகிர்ந்து கொள்கிறது. அத்துடன் இந்த தொடரின் வழித்தொடராக தி டிபென்டெர்சு என்ற குறும் தொடர் உருவாக்கப்பட்டது.
இந்த தொடரில் நடிகர் பின் ஜோன்சு என்பவர் டேனி ராண்ட்  மற்றும்  அயன் பிஸ்ட் போன்ற கதாபாத்திரங்களில் நடித்தார், இவர் ஒரு தற்காப்பு கலை நிபுணரான அவர் "அயன் பிஸ்ட்" என்று அழைக்கப்படும் ஒரு மாய சக்தியை அழைக்கும் திறன் கொண்டவர். இவருடன் இணைந்து ஜெசிகா ஹென்விக், டாம் பெல்ப்ரி, ஜெசிகா ஸ்ட்ரூப், ரமோன் ரோட்ரிக்ஸ், சச்சா தவான், ரொசாரியோ டாசன், டேவிட் வென்ஹாம், சிமோன் மிசிக் மற்றும் ஆலிஸ் ஈவ் ஆகியோர் நடித்துள்ளார்கள்.
இந்த தொடரின் 13 அத்தியாயங்களைக் கொண்ட முதல் பருவம் மார்ச் 17, 2017 அன்று வெளியிடப்பட்டது. இது பொதுவாக விமர்சகர்களிடமிருந்து எதிர்மறையான விமர்சனங்களைப் பெற்றது. விமர்சன வரவேற்பு இருந்தபோதிலும், மூன்றாம் தரப்பு தரவு பகுப்பாய்வில் இருந்து இந்தத் தொடருக்கு வலுவான பார்வையாளர்கள் இருப்பதைத் தீர்மானித்தது. 10 எபிசோடுகளைக் கொண்ட இரண்டாவது பருவம் ஜூலை 2017 இல் தயாரிக்கப்பட்டு செப்டம்பர் 7, 2018 அன்று வெளியிடப்பட்டது. அக்டோபர் 12, 2018 அன்று நெற்ஃபிளிக்சு இரண்டு பருவங்களுக்குப் பிறகு தொடரை ரத்து செய்தது.
வெளி இணைப்புகள்
பகுப்பு:நெற்ஃபிளிக்சு அசல் நிகழ்ச்சிகள் பகுப்பு:அமெரிக்கத் தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:2017 இல் தொடங்கிய தொலைக்காட்சி நிகழ்ச்சிகள் பகுப்பு:2018 இல் நிறைவடைந்த தொலைக்காட்சி நிகழ்ச்சிகள் பகுப்பு:அதிரடித் தொலைக்காட்சி தொடர்கள் பகுப்பு:மர்ம தொலைக்காட்சி தொடர்கள் பகுப்பு:பரபரப்பூட்டும் தொலைக்காட்சி தொடர்கள் பகுப்பு:நாடகத் தொலைக்காட்சி தொடர்கள் பகுப்பு:மார்வெல் வரைகதை அடிப்படையிலான தொலைக்காட்சி நிகழ்ச்சிகள் பகுப்பு:மீநாயகன் தொலைக்காட்சி தொடர்கள்
கிறிஸ்டோபர் நோலன்
கிறிஸ்டோபர் நோலன் (பிறப்பு: சூலை 30, 1970) ஓர் ஐக்கிய அமெரிக்க/இராச்சிய திரைப்பட நடிகர், இயக்குனர், தயாரிப்பாளர் மற்றும் எழுத்தாளர் ஆவார்.தன் சகோதரர் ஜோனதன் நோலனுடன் சிறப்பாக திரைப்படங்களின் திரைகதைகளை எழுதுயுள்ளார். சின்காபி திரைப்படங்கள் என்றொரு திரைப்பட நிறுவனத்தினை நிறுவியுள்ளார். அவரது மெமன்டோ திரைப்படம் மிகவும் பாராட்டப்பட்டத் திரைப்படமாகும். அத்திரைப்படம் மிகுந்த பாராட்டுகளையும் விருதுகளையும் பெற்றுத்தந்தது. கிறிஸ்டோபர் நோலன் இன்றைய சிறந்த ஆங்கிலத் திரைப்பட இயக்குனர்களில் ஒருவராகக் கருதப்படுகிறார்.
நோலன் தனது இளம் பருவத்தினை அமெரிக்காவிலும் இங்கிலாந்திலும் செலவிட்டார். பின்னர் ஆங்கில இலக்கிய பட்டம் ஒன்றை இலண்டனில் உள்ள பல்கழைக்கழக கல்லூரியில் பெற்றார். கல்லூரியில் நிறைய குறுந்திரைப்படங்களை இயக்கினார். கல்லூரியின் திரைப்படச் சங்கத்தில் சந்தித்த நண்பர்களோடு பின்னர் 1998 இல் பால்லோவிங் திரைப்படத்தினை இயக்கினார்.
ஆரம்பகால வாழ்க்கை
இலண்டனில் பிறந்தார் நோலன். அவரது பிரித்தானிய தந்தை பிரெண்டன் நோலன் ஓர் விளம்பர எழுத்தாளர் மற்றும் அவரது அமெரிக்க தாயார் கிறிஸ்டினா (ஜென்சென்) ஓர் விமான பணிப்பெண் மற்றும் ஆங்கில வாத்தியாராக பணிப்புரிந்துள்ளார். இலண்டன் மற்றும் சிகாகோ என இரு நகரங்களில் அவரது சிறு வயது கழிந்தது. அவருக்கு பிரித்தானிய மற்றும் அமெரிக்க குடியுரிமை இருந்தது. அவருக்கு மாத்தியு எனும் அண்ணனும், ஜோனதன் எனும் தம்பியும் இருக்கின்றனர். நோலன் தனது ஏழு வயதில், தன்னிடம் இருந்த பொம்மைகளை வைத்து, தனது தந்தையின் சூப்பர் 8 காணொளிகருவி மூலம் சிறு படங்கள் உருவாக்க ஆரம்பித்தார். தனது பதினோராவது வயதிலிருந்து, அவர் ஓர் இயக்குனர் ஆக வேண்டும் என கனவு கண்டார்.
ஹெர்ட்பொர்ட்ஷயரில் உள்ள ஹெர்ட்பொர்ட் ஹீத் எனும் ஊரில் உள்ள ஹைளிபரி மற்றும் இம்பீரியல் சர்வீஸ் காலேஜ் எனும் பள்ளியில் நோலன் பயின்றார். பின்பு, இலண்டன் யுனிவெர்சிட்டி கல்லூரியில் (யுசீஎல்) ஆங்கில இலக்கியம் பயின்றார். யுசீஎல்-லை அவர் தேர்ந்தெடுக்க காரணம், அந்த கல்லூரியில் இருந்த ஸ்தீன்பக் தொகுப்பு அறை மற்றும் 16 மிமீ புகைப்பட கருவிகள் தான். திரைப்பட குழுவின் தலைவராக நோலன் இருந்தார். எம்மா தாமஸ் உடன் இணைந்து 35 மிமீ திரைப்படங்களை திரையிட்டு, அதன் மூலம் வரும் பணத்தைக்கொண்டு 16 மிமீ படங்கள் தயாரித்தார்.
அவரது கல்லூரி காலங்களில், நோலன் இரு குறும்படங்களை உருவாக்கினார். 1989-ஆம் ஆண்டு, "டாரன்டெல்லா" எனும் 8 மிமீ படமே அவரது முதல் படமாகும். 1995-ஆம் ஆண்டு சிறிய குழு மற்றும் கருவிகளுடன் உருவான அவரது இரண்டாவது படம் "லார்சனி". நோலனின் பணம் மற்றும் குழுவின் கருவிகளுடன் உருவான அந்த படம், 1996-ஆம் ஆண்டு காம்ப்ரிஜ் திரைப்பட விழாவில் திரையிடப்பட்டது மற்றும் யுசிஎல்-லின் சிறந்த குறும்படம் என கருதப்பட்டது.
வரவேற்பு
அக்டோபர் 2011 அன்றுவரை, வட அமெரிக்காவில் நோலனின் திரைப்படங்கள் $ 1.2 மில்லியன் அமெரிக்க டாலர்கள் வருவாய் ஈட்டியுள்ளன. அவரது முதல் திரைப்படமான பால்லோவிங் வெறும் $48,482 வருவாயினை ஈட்டிய நிலையில் அவரது த டார்க் நைட் திரைப்படம் $533,345,358 வருவாயினை ஈட்டியது.
வெளி இணைப்புகள்
பகுப்பு:அமெரிக்கத் திரைப்பட இயக்குநர்கள் பகுப்பு:அமெரிக்கத் திரைப்பட நடிகர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:அமெரிக்கத் திரைப்படத் துறையினர் பகுப்பு:வாழும் நபர்கள் பகுப்பு:1970 பிறப்புகள் பகுப்பு:ஆங்கில அமெரிக்கர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:இருபதாம் நூற்றாண்டு ஆங்கிலேய எழுத்தாளர்கள் பகுப்பு:இருபத்தொராம் நூற்றாண்டு ஆங்கிலேய எழுத்தாளர்கள்
மனிதக் கணினி
மாந்தக் கணினி அல்லது மனிதக் கணினி (human computer) என்ற சொற் பயன்பாடு மிக விரைவாக கணக்குகளை தீர்ப்பவரைக் குறிப்பிடுவதாக அமைந்துள்ளது. 17ஆம் நூற்றாண்டில் கணக்குப் போடுபவரை கணக்காளர் (கணினி) என அழைத்திருந்தனர். தற்போதைய மின்னியக்க கணினிகள் கண்டுபிடிக்கும் முன்னர் இவ்வாறு விரைவாக கணக்குகளைச் செய்வோர் பணியிலும் அமர்த்தப்பட்டனர். இவர்கள் கொடுக்கப்பட்ட விதிகளுக்கேற்ப கணக்கிட வேண்டும்; அவற்றிலிருந்து விலகக்கூடாது எனவும் கட்டளையிடப்பட்டனர். (டூரிங், 1950). இவர்கள் அணிகளாக பிரிக்கப்பட்டு மிகவும் நேரமெடுக்கும் கணக்குகளை தீர்க்குமாறு இணையாகப் பணியாற்றவும் பணிக்கப்பட்டனர்.
இருபதாம் நூற்றாண்டில் இச்சொல் பிறப்பிலேயே விரைவாக மனக்கணக்கு இடும் திறமை கொண்டோரை குறிப்பிடப் பயன்படுத்தப்படுகிறது. முதன்முதலாக மே 2, 1892இல்  த நியூயார்க் டைம்ஸ் நாளிதழில் வெளியானது. ஐக்கிய அமெரிக்காவின் குடிசார் அரசுப்பணி ஆணையம் கீழ்வரும் விளம்பரத்தைக் கொடுத்திருந்தது:
வெளி இணைப்புகள்
பகுப்பு:கணினி வகைகள்
மங்கம்மாள் சாலை
மங்கம்மாள் சாலை (Rani Mangammal Salai) என்பது மதுரையையும் திருச்சியையும் இணைக்கும் சாலையாகும். மதுரையை 1689 முதல் 1704 வரை ஆட்சி செய்த நாயக்கர் வம்சத்தைச் சேர்ந்த ராணி மங்கம்மாள் இச்சாலையை அமைத்தார். மதுரை துவங்கி, சிவகங்கை மாவட்டம், திருப்பத்துார் வழியாக செல்லும் இச்சாலை இன்றளவும் பல இடங்களில் பயன்பாட்டில் உள்ளது. ஆனால் முழுமையான சாலை விபரங்கள் தெரியவில்லை. அப்போதைய ஆட்சியாளர்களில் சாலை வசதிக்கு முக்கியத்துவம் கொடுத்தவர்களில் ராணி மங்கம்மாள் முதன்மையானவர். சாலைகள் மட்டும் அமைக்காமல் வழிப்போக்கர்களுக்கு வசதியாக அன்ன சத்திரங்களும் அமைத்துக் கொடுத்தார்.
சாலைகளின் பட்டியல்
மங்கம்மாள் காலத்தில் அமைக்கப்பட்டு அவர் பெயரில் அழைக்கப்படும் சாலைகள்
மேற்கோள்கள்
பகுப்பு:தமிழ்நாட்டில் சாலைகள் பகுப்பு:மதுரை நாயக்கர்கள்
புஷ்கரணி
புஷ்கரணி இராகம் கருநாடக இசையில் பயன்படும் இராகங்களில் ஒன்றாகும். இது 45 ஆவது மேளகர்த்தா இராகமாகிய, "வஸூ" என்றழைக்கப்படும் 7 ஆவது சக்கரத்தின் 3 ஆவது மேளமாகிய சுபபந்துவராளி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), பிரதி மத்திமம் (ம2), பஞ்சமம், காகலி நிஷாதம் (நி3) ஆகிய சுரங்கள் வருகின்றன.
பகுப்பு:சுபபந்துவராளியின் ஜன்னிய இராகங்கள்
காவேரிப்பட்டணம் ஊராட்சி ஒன்றியம்
காவேரிப்பட்டணம் ஊராட்சி ஒன்றியம் என்பது தமிழ்நாட்டின் கிருட்டிணகிரி மாவட்டத்தில் உள்ள 10 ஊராட்சி ஒன்றியங்களில் ஒன்றாகும். கிருஷ்ணகிரி வட்டத்தில் உள்ள காவேரிப்பட்டணம் ஊராட்சி ஒன்றியத்தில் 36 கிராம ஊராட்சிகள் உள்ளன.
ஊராட்சி மன்றங்கள்
காவேரிப்பட்டணம் ஊராட்சி ஒன்றியத்தில் உள்ள 36 ஊராட்சிகள்:
மேற்கோள்கள்
பகுப்பு:கிருட்டிணகிரி மாவட்ட ஊராட்சி ஒன்றியங்கள் பகுப்பு:காவேரிப்பட்டணம் ஊராட்சி ஒன்றியம்
ரெட்ஹில் தொடருந்து நிலையம்
மேற்கோள்கள்
பகுப்பு: சிங்கப்பூர் ரயில் நிலையங்கள்
போர்டோ நோவா போர்
போர்டோ நோவா போர் (Battle of Porto Novo) இரண்டாவது ஆங்கிலேய மைசூர் போர் நடைபெற்ற காலத்தில், 1781 ஆம் ஆண்டு சூலை  1 இல் மைசூர் பேரரசுக்கும் இங்கிலாந்து படைகளுக்கும் இடையே போர்டோ நோவா என்னுமிடத்தில் நடைபெற்ற போரைக் குறிக்கிறது. போர்டோ நோவா தற்பொழுது பரங்கிப் பேட்டை என அழைக்கப்படுகிறது. ஆங்கிலேயர்கள் சர் அயர் கூட் தலைமையில் போரிட்டனர். 8000 படை வீரர்களை மட்டுமே கொண்டிருந்த பிரித்தானியப் படை 40000 படை வீரர்களைக் கொண்டிருந்ததாக மதிப்பிடப்பட்ட ஐதரலியின் தலைமையில் போரிட்ட இந்திய படையை வென்றது.
மேற்கோள்கள்
பகுப்பு:1781 நிகழ்வுகள் பகுப்பு:இரண்டாம் ஆங்கிலேய-மைசூர் போர்கள்
ஜான் ஹாரிஸ்
ஜான் ஹாரிஸ்  (John Harris (, பிறப்பு: பிப்ரவரி 13 1936), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தரத் துடுப்பாட்டப் போட்டிகளில் கலந்து கொண்டுள்ளார். 1952-1959 ஆண்டுகளில், முதல்தரத் துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஹாரிஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1936 பிறப்புகள் பகுப்பு:டெவான் துடுப்பாட்டக்காரர்கள் பகுப்பு:வாழும் நபர்கள் பகுப்பு:சாமர்செட் துடுப்பாட்டக்காரர்கள் பகுப்பு:2019 இறப்புகள்
கொத்மலை
கொத்மலை (Kotmale, කොත්මලේ இலங்கையின் மத்திய மாகாணத்திலுள்ள நுவரெலியா மாவட்டத்திலிருக்கும் ஒரு ஊர். . இது ஒரு நாடாளுமன்றத் தேர்தல் தொகுதியும் ஆகும்.
இலங்கையில் இந்தியத் தமிழர்கள் பெருமளவில் வசிக்கும் ஊர்களில் இது ஒன்று.
மேற்கோள்கள்
பகுப்பு:நுவரெலியா மாவட்டத்தில் உள்ள ஊர்களும், நகரங்களும்
கணிகார அள்ளி வெப்பாளம்மன் கோயில்
கணிகார அள்ளி வெப்பாளம்மன் கோயில் தமிழ்நாட்டில் தர்மபுரி மாவட்டம், கணிகார அள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
ஹெலன் வேட்லோ
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1982 பிறப்புகள் பகுப்பு:வாழும் நபர்கள்
காரையூர் ஆரியப்பெருமாள் கோயில்
காரையூர் ஆரியப்பெருமாள் கோயில் தமிழ்நாட்டில் புதுக்கோட்டை மாவட்டம், காரையூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கூத்தாநல்லூர் வட்டம்
கூத்தாநல்லூர் வட்டம், தமிழ்நாட்டின் திருவாரூர் மாவட்டத்தின்  8 வருவாய் வட்டங்களில் ஒன்றாகும். . நீடாமங்கலம் வட்டத்தின் 55 வருவாய் கிராமங்களைக் கொண்டு கூத்தாநல்லூர் வருவாய் வட்டம் 2016ல் நிறுவப்பட்டது. இவ்வட்டத்தின் வட்டாட்சியர் அலுவலகம் கூத்தாநல்லூரில் இயங்குகிறது.
கூத்தாநல்லூர் வட்டம் 55 வருவாய் கிராமங்களைக் கொண்டுள்ளது.
மேற்கோள்கள்
பகுப்பு:திருவாரூர் மாவட்ட வட்டங்கள்
அடோனிஸ்
அடோனிஸ் (Adonis ) என்பவர் கிரேக்கத் தொன்மங்களில் கூறப்படும் அப்ரோடிட் மற்றும் புரோசெர்ப்பினா தெய்வத்தின் இறந்த காதலராவார்.
ஒரு நாள், அடோனிஸ் வேட்டைக்குப் போன போது ஒரு காட்டுப்பன்றியின் தாக்குதலுக்கு உள்ளாகிறார். காயமுற்ற அடோசனிசை அப்ரோடிட் தன் கைகளில் ஏந்தி அழுதுகொண்டிருக்கையில் இறக்கிறார். அவளின் கண்ணீரும் அடோனிசின் குருதியும் கலந்து அனிமொன் என்னும் செந்நிறப் பூவாக மாறுகிறது. அப்ரோடைட் தனது துயரத்தை நினைவுகூரும் அடோனியா பண்டிகையை அறிவித்தாள். இது ஒவ்வொரு ஆண்டும் கோடைக் காலத்தின் நடுப்பகுதியில் பெண்களால் அனுசரிக்கபட்டது. இந்த பண்டிகையின் போது, கிரேக்க பெண்கள் வேகமாக முளைக்கும் தாவரங்களின் விதைகளை சிறிய தொட்டிகளில் இட்டு வளர்ப்பார்கள். "அடோனிஸ் தோட்டங்கள்" என்னும் அவற்றை அப்பெண்கள் தங்கள் வீடுகளின் மேல் வெப்பம் மிகுந்த வெயிலில் வைப்பார்கள். இதன் பிறகு தாவரங்கள் முளைக்கும், என்றாலும் விரைவில் வாடி இறந்துவிடும். அப்போது பெண்கள் அடோனிசின் மரணத்திற்கு துக்கம் அனுசரித்து, தங்கள் ஆடைகளை கிழித்துக் கொண்டும், மார்பில் அடித்துக்கொண்டும் துக்கப்படுவார்கள்.
உயிர்தெழல்
அவர் இறந்த பிறகு புரோசெர்ப்பினா என்னும் பாதாள உலகத்துப் பெண் அவரை உயிர்ப்பிக்கிறாள். அதற்காக அவர் இருண்ட பாதாள உலகத்திலே அவளோடு ஆறுமாதங்கள் இருக்கவேண்டியவனாகின்றார். அடுத்த ஆறு மாதங்கள் ஆப்ரொடைட்டியுடன் இருக்கலாம். இந்தக் கதை பருவங்களின் மாறுதலைக் காட்டுவது என்பார்கள்.
மூலம்
thumb| [[பொம்பெயி|பொம்பெயில் அடோனிஸ், குபிட், வீனஸ் ஆகியோரை சித்தரிக்கும் ஒரு பழங்கால ஓவியம்]] கிரேக்கர்கள் அடோனிசின் வழிபாட்டு முறையானது அண்மைக் கிழக்கு வம்சாவளியைச் சேர்ந்ததாகக் கருதினர். அடோனிசின் பெயர் "ஆண்டவர்" என்று பொருள்படும் கானானிய சொல்லிலிருந்து வந்தது என்றும், பெரும்பாலான நவீன அறிஞர்கள் அப்ரோடைட், அடோனிசின் கதை முந்தைய மெசொப்பொம்மோமிய தொன்மமான இன்னா (இஷ்தார்) மற்றும் டுமுசிட் (தம்முஸ்) ஆகியவற்றிலிருந்து வந்ததாக கருதுகின்றனர்.
19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் சமயம் பற்றிய ஆய்வுகளில், அடோனிஸ் என்பவர் இறந்து உயிர்பெற்று வரும் கடவுளுக்கு முதன்மையான எடுத்துகாட்டாக பரவலாகக் சுட்டப்பட்டார். இவரது பெயர் நவீன காலத்தில் அழகான தொன்மைக்கால இளைஞர்களை குறிப்பிடப் பயன்படுத்தப்படுகிறது.
கிரிராஜ் கிஷோர்
கிரிராசு கிசோர் (Giriraj Kishore பிறப்பு 8 சூலை 1937) என்பவர் இந்திய எழுத்தாளர் ஆவார். இவர் 2007 ஆம் ஆண்டில் பத்மசிறீ விருது பெற்றார். 1992 ஆம் ஆண்டில் சாகித்திய அகாதமி விருது பெற்றார்.
பிறப்பு
கிரிராசு கிசோர் 1937 ஆம் ஆண்டு சூலை 8 ஆம் நாள் உத்தரப்பிரதேச மாநிலம், முசாாஃபர் நகரில் பிறந்தவர் ஆவார். . பள்ளிப் படிப்பு முடித்தவுடன் இளங் கலைப் பட்டமும் 1960-ல் சமூகப் பணியியலில் முதுகலைப்பட்டமும் பெற்றார். சிறுவயது முதலே இலக்கியத்தில் ஈடுபாடு கொண்டிருந்த இவர், இந்தி, ஆங்கில இலக்கியங்களை வாசித்தார்.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:1937 பிறப்புகள் பகுப்பு:சாகித்திய அகாதமி விருது பெற்றோர் பகுப்பு:இந்தி எழுத்தாளர்கள்
மாயாதாரிணி
மாயாதாரிணி இராகம் கருநாடக இசையில் பயன்படும் இராகங்களில் ஒன்றாகும். இது 45 ஆவது மேளகர்த்தா இராகமாகிய, "வஸூ" என்றழைக்கப்படும் 7 ஆவது சக்கரத்தின் 3 ஆவது மேளமாகிய சுபபந்துவராளி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சாதாரண காந்தாரம் (க2), பிரதி மத்திமம் (ம2), பஞ்சமம், சுத்த தைவதம் (த1), காகலி நிஷாதம் (நி3) ஆகிய சுரங்கள் வருகின்றன.
பகுப்பு:சுபபந்துவராளியின் ஜன்னிய இராகங்கள்
ஆர். கே. லட்சுமண்
இராசிபுரம் கிருஷ்ணசுவாமி லட்சுமண் (Rasipuram Krishnaswamy Laxman (24 அக்டோபர் 1921 – 26 சனவரி 2015) பிரபல கேலிச் சித்திரங்கள் வரைந்துவந்த ஓர் ஓவியர் ஆவார். புகழ் பெற்ற எழுத்தாளர் ஆர். கே. நாராயணனின் இளைய சகோதரரான இவர் இந்தியாவில் மைசூரில் பிறந்தார். லட்சுமண் செய்தித்தாள்கள் மற்றும் பத்திரிகைகளிலும் பணியாற்றினார். கன்னட நகைச்சுவை இதழான, கோரவஞ்சிக்காக கேலிச்சித்திரங்கள் வரைந்தார். பின்னர் டைம்ஸ் ஆப் இந்தியாவில் 'யூ செட் இட்' (You Said it ) என்கிற தலைப்பில் 'திருவாளர் பொதுஜனம்' (Common Man) என்கிற கதாபாத்திரத்தை 1951 முதல் அறுபதாண்டு காலமாக வரைந்து வந்தார்.
தனிப்பட்ட வாழ்க்கை
ராசிபுரம் கிருஷ்ணஸ்வாமி லக்ஷ்மண் ஆறு பிள்ளைகள் கொண்ட வீட்டில் கடைக்குட்டி. கண்ணில் படுவதை எல்லாம் வரைவது மட்டுமே அவரின் வேலையாக இருந்தது. பள்ளியில் மரத்தின் இலை, வீட்டில் சாக்பீஸில் நாற்காலியில் அமர்ந்திருக்கும் அப்பா, இலைகள், பல்லிகள், எங்கெங்கும் அமர்ந்திருக்கும் காகங்கள் என்று வரைந்து அனைவரும் அதிரவைத்துக் கொண்டிருந்தார்.
ஆர். கே. லட்சுமண் புகழ்பெற்ற பரதநாட்டிய நடன கலைஞர் மற்றும் நடிகை குமாரி கமலாவை (பேபி கமலா என்று திருமணத்திற்கு முன் அறியப்பட்டவர் ) திருமணம் செய்து கொண்டார். மணமுறிப்புப் பெற்ற பிறகு, கமலா (ஒரு குழந்தைகள் புத்தக எழுத்தாளர்) என்பவரை திருமணம் செய்து கொண்டார். லட்சுமண், மும்பை மற்றும் புனே ஆகிய ஊர்களில் வசித்தார்.
தொழில்முறை வாழ்க்கை
இவர் முதலில் கன்னட இதழான குறவஞ்சியில் கேலி சித்திரம் வரைந்தார். சென்னையின் செமினி இசுடியோவில் (Gemini Studio) ஆறு மாதம் பணிபுரிந்தார். பின் மும்பைக்கு சென்று பிளிட்சு இதழில் பணிபுரிந்தார். பிளிட்சு இதழின் முதலாளி கரஞ்சியா முன்பு பணியில் சேர்வதற்கு முன்பு (Karanjia) சில கேலி சித்திரங்கள் வரைந்தார். அதில் சிலவற்றை பிளிட்சு இதழில் பயன்படுத்தினார். 1946ஆம் ஆண்டு பிரி பிரசு சர்னலில் (Free Press Journal) சேர்ந்தார். அங்கு பணியாற்றிய போது அதன் சார்பு இதழான பாரத் சோதி, வார இதழ் இசுடேட் பீப்பிள் சப்பிளிமெண்ட்டிலும்(State's People Supplement.) கேலி சித்திரங்கள் வரைந்தார். அங்கு முதலாளியுடன் ஏற்பட்ட பிணக்கு காரணமாக அதிலிருந்து வெளியேறி 1947இல் 'டைம்ஸ் ஆஃப் இந்தியா'வில் சேர்ந்தார். 1952இல் காமன்மேன் 'டைம்ஸ் ஆஃப் இந்தியா'வின் முதற்பக்கத்தில் இடம்பிடித்தது. லட்சுமண் பிரி பிரசு சர்னலில் பணியாற்றிய போது அவருடன் சிவ சேனாவின் நிறுவனர் பால் தாக்கரேவும் கேலி சித்தரக்காரராக பணியாற்றினார்.
'டைம்ஸ் ஆஃப் இந்தியா'வின் ஒன்றரை நூற்றாண்டு முடிவடைந்த விழாவில் 'காமன்மேன்' நினைவாக ஒரு அஞ்சல் தலை வெளியிடப்பட்டது. ஆர்.கே. நாராயணின் 'மால்குடி நாட்கள்'தொலைக்காட்சித் தொடருக்கு இவர் ஓவியம் வரைந்தார். ஆசியன் பெய்ன்ட்ஸ் நிறுவனத்தின் நற்பேறுக்கான அறிகுறியும் (mascot) இவர் வரைந்தார்.அவர் உருவாக்கிய 'திருவாளர் பொதுஜனம்'  சிலை வடிவம் ஒன்று இப்பொழுதும் மும்பையில் நிற்கிறது.
சர்ச்சை
இந்தித் திணிப்பு எதிர்ப்புப் போராட்டம் குறித்து டைம்சு ஆப் இந்தியாவில் இவர் வரைந்த கேலி சித்திரம் என்சிஆர்டி-யின் 12ஆம் வகுப்பு பாடபுத்தகத்தில் இடம் பெற்றுள்ளது. இவரின் இக்கேலிச்சித்திரம் இந்தித் திணிப்பு போராட்டத்தை கொச்சை படுத்துவதாக உள்ளதாகவும் இதை பாட திட்டத்தில் இருந்து நீக்கவேண்டுமென்றும் தமிழக தலைவர்கள் கோரியுள்ளனர். கேலிச்சித்திரமானது இந்தித் திணிப்பு எதிர்ப்புப் போராட்டக்காரர்களுக்கு ஆங்கிலம் தெரியாது என்றும் ஆங்கிலம் தெரியாத அவர்கள் படிப்பறிவற்றவர்கள் என்று கூறுகிறது.
மறைவு
2015 ஆம் ஆண்டு சனவரித் திங்கள் இருபத்தாறாம் நாளில் புனே நகரில் காலமானார். .
மேற்கோள்கள்
பகுப்பு:இந்திய ஓவியர்கள் பகுப்பு:1921 பிறப்புகள் பகுப்பு:2015 இறப்புகள் பகுப்பு:ரமோன் மக்சேசே விருது பெற்றோர்
ஒன்பதாவது தமிழ் இணைய மாநாடு
right|thumb|80pxl|ஒன்பதாவது தமிழ் இணைய மாநாடு இலச்சினை ஒன்பதாவது தமிழ் இணைய மாநாடு 2010, சூன் 23 ஆம் நாளிலிருந்து சூன் 27 வரை நடைபெற்றது. இதே காலப்பகுதியில் தமிழ்நாடு அரசின் சார்பில் கோயம்புத்தூரில் நடைபெற்ற உலகத் தமிழ்ச் செம்மொழி மாநாட்டுடன் இணைந்து உலகத்தமிழ் தகவல் தொழில்நுட்ப மன்றம் என்கிற உத்தமம் அமைப்பு இவ்விணைய மாநாட்டை நடத்தியது.
மாநாட்டுப் பொருள்
இம்மாநாடு கருத்தரங்கம், சமுதாய குழுமம், கண்காட்சி ஆகிய மூன்று சிறப்புக் கூறுகளைக் கொண்ட முழு அளவிலான தமிழ் இணைய மாநாடாக உத்தமம் 2010 இருக்கும். தமிழ் கணியம், பொதுவான தமிழ் இணையம் ஆகியவற்றின் அண்மைக்கால முன்னேற்றங்கள், சவால்கள் குறித்து முழுமையாக ஆராயும் தொழில்நுட்பக் குழுவாக மாநாட்டு அரங்குகள் இருக்கும். உலக அளவிலான தமிழ் இணையத் தொழில் நுட்ப வல்லுனர்களும், ஆய்வறிஞர்களும், கணினி மற்றும் இணையத் திறனுடையவர்களும் இம்மாநாட்டில்  பங்கேற்றனர்.
மாநாட்டுக் குழுக்கள்
தமிழ் இணைய மாநாட்டுக்குத் தமிழக அரசினால் உள்ளூர் ஏற்பாட்டுக் குழுவும், உலகத்தமிழ் தகவல் தொழில்நுட்ப மன்றம் (உத்தமம்) நிகழ்ச்சிக் குழு, பன்னாட்டுக் குழு என்கிற இரண்டு குழுக்களையும் அமைத்துள்ளன.
உள்ளூர் ஏற்பாட்டுக் குழு
அமைப்பாளர்
ஒருங்கிணைப்பாளர்
உறுப்பினர்கள்
நிகழ்ச்சிக் குழு
தலைவர்
உறுப்பினர்கள்
பன்னாட்டுக் குழு
தலைவர்
உறுப்பினர்கள்
ஜான் ஹாரிஸ் (சர்ரே துடுப்பாட்டக்காரர்)
ஜான் ஹாரிஸ் (John Harris , பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
வெளி இணைப்பு
ஜான் ஹாரிஸ் (சூரி துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
பகுப்பு:இங்கிலாந்துத் துடுப்பாட்டக்காரர்கள்
மைசூர் பட்டு
மைசூர் பட்டு (Mysore Silk) என்பது இந்தியாவிலுள்ள கர்நாடகாவில், முக்கியமாக மைசூர் மாவட்டத்தில் உற்பத்தி செய்யப்படும் ஒருவகை பட்டுப்புடவை ஆகும். இந்திய நாட்டில் உற்பத்தி செய்யப்படும் மொத்தம் 20,000 மெட்ரிக் டன் மல்பெரி பட்டுகளில் 9,000 மெட்ரிக் டன் மல்பெரி பட்டு கர்நாடக மாநிலத்தில் உற்பத்தி செய்யப்படுகிறது. இதனால் நாட்டின் மொத்த மல்பெரி பட்டு உற்பத்தியில், இந்த மாநிலம் கிட்டத்தட்ட 45% பங்களிப்பு செய்கிறது. இது கே.எஸ்.ஐ.சி இன் கீழ் காப்புரிமை பதிவு செய்யப்பட்ட தயாரிப்பு ஆகும். கே.எஸ்.ஐ.சி நிறுவனம், மைசூர் பட்டுப்புடவையின் தர அடையாள உரிமையாளராக உள்ளது.
வரலாறு
முதன்முதலில், கி.பி.1780-1790 வரையிலான திப்பு சுல்தானின் ஆட்சிக் காலத்தில் மைசூர் இராச்சியத்தில் பட்டுத் தொழிலின் வளர்ச்சி காணப்பட்டது. பின்னர் இது உலகளாவிய மந்தநிலை, மற்றும் இறக்குமதி செய்யப்பட்ட பட்டு மற்றும் ரேயான் வகை இழைகளால் ஏற்பட்ட போட்டியின் காரணமாக பாதிக்கப்பட்டது. 20 ஆம் நூற்றாண்டின் இரண்டாம் பாதியில், இது மீண்டும் புத்துயிர் பெற்றது. மேலும், மைசூர் மாநிலம் இந்தியாவில் சிறந்த மல்டிவோல்டின் பட்டு உற்பத்தியாளராக ஆனது.
மைசூர் பட்டின் தோற்றம்
மைசூர் பட்டு வகையினை, கர்நாடகா சில்க் இண்டஸ்ட்ரீஸ் கார்ப்பரேஷன் லிமிடெட் (கே.எஸ்.ஐ.சி) தயாரிக்கிறது. இந்த தொழிற்சாலை 1912 ஆம் ஆண்டில் மைசூர் மகாராஜா ஸ்ரீ நல்வாடி கிருஷ்ணராஜா உடையார் என்பவரால் நிறுவப்பட்டது. ஆரம்பத்தில், அரச குடும்பத்தின் தேவைகள் மற்றும் அலங்கார துணிகளை அவர்களின் ஆயுதப் படைகளுக்கு பூர்த்தி செய்வதற்காக பட்டு துணிகள் தயாரிக்கப்பட்டு வழங்கப்பட்டன. இந்தியா சுதந்திரம் பெற்ற பிறகு, மைசூர் மாநில பட்டு வளர்ப்புத் துறை பட்டு நெசவுத் தொழிற்சாலையின் கட்டுப்பாட்டைக் கைப்பற்றியது. 1980 ஆம் ஆண்டில், இந்த தொழிற்சாலை கர்நாடக தொழில்துறை அரசாங்கமான கே.எஸ்.ஐ.சி.க்கு ஒப்படைக்கப்பட்டது. இன்று, மைசூர் பட்டு தயாரிப்புகளில் பட்டுப்புடவைகள், சட்டைகள், குர்தாக்கள், பட்டு வேட்டிகள் மற்றும் கழுத்தணிகள் ஆகியவை அடங்கும். மைசூர் பட்டு, புவிசார் குறியீடு அடையாளத்தையும் பெற்றுள்ளது.
செயல்முறை
மைசூர் மையத்தில் அமைந்துள்ள மைசூர் பட்டு தொழிற்சாலை ஏக்கர் நிலப்பரப்பில் பரவியுள்ளது. மேலும், இது, முக்கியமான பட்டு நெசவு மற்றும் பட்டு பொருட்களின் விநியோகத்திற்கு பொறுப்பாகும். இந்த தொழிற்சாலையின் பட்டுக்கான முக்கிய ஆதாரம் கர்நாடகாவின் ராம்நகர மாவட்டத்தைச் சேர்ந்தது. இது ஆசியாவில் பட்டு கூடுகளுக்கான மிகப்பெரிய சந்தையாகும். இந்த மாவட்டத்தின் பல்வேறு பகுதிகளைச் சேர்ந்த விவசாயிகள் தினமும் இந்த இடத்தில் பட்டு கூடுகளை விற்பனை செய்கிறார்கள். அரசாங்க ஏலச் செயல்பாட்டின் ஒரு பகுதியாக மைசூர் பட்டுத் துறையில் தினசரி நிபுணத்துவம் பெற்ற கே.எஸ்.ஐ.சி அதிகாரிகளிடமிருந்து இந்த சந்தையில் பட்டு கூடுகள் எடுக்கப்படுகின்றன. மேலும் அவை டி.நரசிபுராவில் அமைந்துள்ள மூல பட்டு உற்பத்தி தொழிற்சாலைக்கு அனுப்பப்படுகின்றன. இந்த தொழிற்சாலையில், பட்டு கூடுகள், நூல்களைப் பிரித்தெடுப்பதற்காக, வேகவைக்கப்பட்டு நூல் சுருள்களாக மாற்றப்பட்டு மைசூரில் அமைந்துள்ள நெசவுத் தொழிற்சாலைக்கு அனுப்பப்படுகின்றன. இந்த நூல்கள் பல்வேறு பட்டுப் பொருட்களை உற்பத்தி செய்யப் பயன்படுகின்றன, அவற்றில் மைசூர் பட்டுச் சேலை மிகவும் பிரபலமானது.
மைசூர் பட்டுச் சேலை சரிகையில் 65% தூய வெள்ளி மற்றும் 0.65% தங்கம் இருப்பதால், இது இந்தியாவில் மிகவும் விலையுயர்ந்த பட்டு சேலைகளில் ஒன்றாக உள்ளது. இந்த விலை உயர்வு, கே.எஸ்.ஐ.சி என்ற பெயரில் பொதுமக்களை ஏமாற்றி மைசூர் பட்டு சேலை உற்பத்தி மற்றும் விற்பனை செய்யும் தனியார் உற்பத்தியாளர்களுக்கு வழிவகுத்தது. இந்த சிக்கல்களைத் தவிர்ப்பதற்காக, கே.எஸ்.ஐ.சி தனது தொழிற்சாலையில் உற்பத்தி செய்யப்படும் ஒவ்வொரு மைசூர் பட்டுச் சேலைகளிலும் தனித்துவமான குறியீடு, முப்பரிணாம படிம அடிப்படையிலான வடிவமைப்பு மற்றும் தனித்துவமான அடையாள பார்கோடு நெசவுகளை செயல்படுத்தியுள்ளது.
குறிப்புகள்
பகுப்பு:இந்தியாவில் பட்டு பகுப்பு:மைசூர்
தா. இராமலிங்கம்
'''தா. இராமலிங்கம்''' (ஆகஸ்ட் 16, 1933 - ஆகஸ்ட் 25, 2008) வித்தியாசமான பாணியில் புதுக்கவிதை எழுதிய ஈழத்து எழுத்தாளர். 1960களில் எழுதத் தொடங்கிய இவர் ஓர் ஓய்வுபெற்ற பட்டதாரி ஆசிரியர்
ஆசிரியப் பணி
பட்டப்படிப்பை முடித்த பின்னர் இலங்கையின் மலைநாட்டில் இரத்தினபுரி சென் லூக்ஸ் கல்லூரியில் ஆசிரியப் பணியில் இணைந்தார். பின்னர் மீசாலை வீரசிங்கம் மகா வித்தியாலயத்தில் பணியாற்றி அதன் அதிபரானார்.
நான்காம் சேனன்
நான்காம் சேனன் என்பவன், அனுராதபுரத்தில் இருந்து இலங்கையை ஆண்ட சிங்கள மன்னர்களில் ஒருவன். முன்னர் பகுதி ஒன்றின் ஆளுனனாகவும், மூன்றாம் உதயன் காலத்தில் துணை அரசனாகவும் நியமிக்கப்பட்ட இவன், மூன்றாம் உதயனுக்குப் பின்னர் அரசனாகி, கி.பி. 954 தொடக்கம் கி.பி. 956 வரை ஆட்சியில் இருந்தான்.
கிரிஸ் வாட்மோ
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1947 பிறப்புகள் பகுப்பு:வாழும் நபர்கள்
தா. இராமலிங்கம்
எழுத்துப்பணி
1960களில் இருந்து கவிதைகள் எழுதத் தொடங்கினார். இவரது புதுமெய்க் கவிதைகள் (1964), காணிக்கை (1965) ஆகிய இரண்டு நூல்கள் வெளிவந்துள்ளன. அலை, சுவர், புதுசு, சமர் போன்ற சிற்றிதழ்களில் எழுதிய கவிதைகளில் சில "மரணத்துள் வாழ்வோம்" (1985 - 1996) தொகுப்பில் இடம்பெற்றுள்ளன. பதினொரு ஈழத்துக் கவிஞர்கள் (1984 - 2003) தொகுதியில் இவரது 5 கவிதைகள் இடம் பெற்றுள்ளன.
நான்காம் சேனன்
குறுகிய காலமே ஆட்சியில் இருந்த நான்காம் சேனன், தனது மூன்றாவது ஆட்சியாண்டில் காலமானான். இவனைத் தொடர்ந்து துணை அரசானாக இருந்த நான்காம் மகிந்தன் அரசனானான்.
தா. இராமலிங்கம்
மறைவு
தா. இராமலிங்கம் தனது இறுதிக்காலத்தை கிளிநொச்சியில் கழித்தார். ஞாபகமறதி நோயினால் பீடிக்கப்பட்டிருந்தவர் 2008 ஆகத்து 25 இல் காலமானார்.
தா. இராமலிங்கத்தின் நூல்கள்
பகுப்பு:ஈழத்து எழுத்தாளர்கள் பகுப்பு:1933 பிறப்புகள் பகுப்பு:2008 இறப்புகள் பகுப்பு:யாழ்ப்பாணத்து நபர்கள்
பெஜிடா
பெஜிடா (ஐரோப்பா இஸ்லாமிய மயமாக்கப்படுவதற்கு எதிர்ப்பு தெரிவிக்கும் தேசப்பற்று மிக்க ஐரோப்பியர்கள்) (ஆங்கிலம்: PEGIDA- Patriotic Europeans Against the Islamization of the Occident) என்பது ஜெர்மானிய அரசியல் இயக்கம் ஆகும். ஐரோப்பா இஸ்லாமிய மயமாவதை எதிர்க்கும் அமைப்பாகும். இது ஜெர்மனியின் த்ரெஷ்டன் (Dresden) நகரில் இந்த அரசியல் அமைப்பு தோன்றியது. ஐரோப்பா இஸ்லாமிய மயமாவதைத் தடுக்க வேண்டும் எனும் நோக்கோடு இந்த அமைப்பு 2014 அக்டோபர் முதல் பேரணிகளை நடத்தி வருகிறது. ஜெர்மனியில் தஞ்சம் கோரும் மக்களின் எண்ணிக்கை தொடர்ந்து அதிகரித்து வருகிறது. ஜெர்மனியில் இந்த ஆண்டில் மட்டும் சிரியா, இராக், அப்கானிஸ்தான் உள்ளிட்ட நாடுகளிலிருந்து சுமார் இரண்டு லட்சம் பேர் தஞ்சம் கோருவார்கள் என்று எதிர்பார்க்கப்படுகிறது.
தோற்றமும் வளர்ச்சியும்
பெஜிடா அமைப்பை ஜெர்மனியின் த்ரெஷ்டன் நகரில் லுட்ஸ் பேச்மான் (Lutz Bachmann) என்பவர் தொடங்கினார். 2014 டிசம்பர் ஏழாம் தியதி நடத்திய பேரணியில் 10,000 பேரும், 2014 டிசம்பர் 15 ஆம் தியதி நடத்திய பேரணியில் 15,000 பேரும் பங்கு பெற்றனர். பேரணியில் பங்கு பெற்றவர்கள் நமது கலாச்சாரத்தைக் காப்போம், ஜெர்மானிய மண்ணில் மதப் போரைத் தவிர்ப்போம் என்ற வாசகங்கள் அடங்கிய அட்டைகளைப் பிடித்திருந்தனர். ஜெர்மனியில் குடியேரும் இஸ்லாமியர்களால் ஜெர்மனிய மக்களின் இயல்பு வாழ்க்கை அச்சுறுத்தலுக்குள்ளாகிறது என்றும், இஸ்லாம் அமைதியான மதம் அல்ல என்றும் போராட்டக்காரர்கள் தெரிவிக்கின்றனர். குடியேறிகளுக்கும், இஸ்லாத்துக்கும் எதிராக ஜெர்மனியில் தொடர்ந்து நடந்து வரும் கூட்டங்களில் ட்ரெஸ்டன் நகரில் நடந்த ஒரு பேரணியில் முன்னேப்போதும் இல்லாத அளவுக்கு அதிகம் பேர் கலந்து கொண்டனர்.
அரசியல் நிலைபாடு
2014 டிசம்பர் அன்று இந்த அமைப்பினர் தமது அறிக்கையை வெளியிட்டனர். இந்த அறிக்கையில் ஜெர்மனியில் கிருத்தவர்களைக் காக்கும் பொருட்டு இஸ்லாமியர்களின் பரவலைக் கட்டுப்படுத்த வேண்டும் எனக் அறிவித்தனர். மேலும் இஸ்லாம் வன்முறையைக் குறிக்கோளாகக் கொண்டது எனவும் அறிவித்தது. மேலும் போர்ப் பிரதேச அகதிகள் ஜெர்மனிக்குள் வருவதைத் தடுக்கவில்லை எனவும் கூறியுள்ளது.
பேரணி விபரம்
பெஜிடா அமைப்பு ஏற்பாடு செய்த பேரணியில் கலந்து கொண்ட மக்களின் எண்ணிக்கை விபரம்,
கொடிகள்
பெஜிடா அமைப்பினர் கீழ்க்கண்ட கொடிகளை தங்களின் பேரணிகளில் பயன்படுத்துகின்றனர்.
துள்ளிசை
துள்ளிசை என்பது குறிப்பாக உணர்வுமேலிட்ட இசை அல்லது இசைப்பதிவாகும். இதனை குத்துப்பாட்டிசை என்றும் கூறுவர். இவ்வகை இசையினைக் கேட்பவர்கள் தங்களை அறியாமலேயே தமது உடலையும் மனதையும் இசைக்கேற்ப ஒன்றித்துவிடுவர். மேற்கத்திய இசை முறைப்படி 2/4 அல்லது 6/8 தாள வகையில் அடங்கிய பாடலுக்கு இளம் வயதினர் தங்கள் கால்களால் ஆட்டம் போட்டபடியும் கைகளால் தாளம் தட்டியபடியும் ஒன்றிவிடுவது இயற்கை.
பகுப்பு:இசை வகைகள்
கடயக்குடி
பகுப்பு:புதுக்கோட்டை மாவட்டத்திலுள்ள கிராமங்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சதுரங்கப்பட்டினம் மலைமண்டல பெருமாள் கோயில்
மலைமண்டலப் பெருமாள் கோயில், காஞ்சிபுரம் மாவட்டம் திருக்கழுக்குன்றம் வட்டம், சதுரங்கப்பட்டினம் கிராமத்தில் உள்ளது. சென்னையிலிருந்து மாமல்லபுரம் செல்லும் பாதையில், கல்பாக்கம் அருகே சதுரங்கப்பட்டினம் அமைந்துள்ளது. இக்கோயிலிலுள்ள கருடன் திருவுருவம், எட்டு நாகங்களைக் கொண்டுள்ளதால் அஷ்டநாக கருடன் என அழைக்கப்படுகிறார். இக்கோயிலில் முற்கால கல்வெட்டு உள்ளது.
34டி/கேல்
34டி/கேல் (34D/Gale) என்பது வால்டெர் பிரடெரிக் கேல் (சிட்னி, ஆத்திரேலியா) 1927 ஆம் ஆண்டு சூன் 7 ஆம் நாள் சூரியக்குடும்பத்தில் கண்டறிந்த ஒரு காலமுறை வால்வெள்ளி ஆகும். இரண்டாவது முறையாக இவ்வால்வெள்ளி 1938 ஆம் ஆண்டு சூரியக்குடும்பத்தில் காட்சியளிக்கும் என்று கேல் கணக்கிட்டார். ஆனால் அவரால் அதைக் காணமுடியவில்லை. மறு கணக்கீட்டை மேற்கொண்ட லெனாண்ட் இ கன்னிங்காம் அதே ஆண்டின் பின்னாளில் இவ்வால்வெள்ளியைக் கண்டார்.
கணக்கீடுகளின்படி 1949 ஆம் ஆண்டு மீண்டும் காட்சிக்கு வரும் என்று எதிர்பார்க்கப்பட்டது. ஆனால் மீண்டும் இந்நட்சத்திரத்தைச் சூரியக்குடும்பத்தில் காண இயலவில்லை. இனிமேல் காணமுடியும் என்பதற்குரிய சாதகமான சூழலும் ஒருபோதும் காணப்படவில்லை. எனவே இவ்வால்வெள்ளியை இறந்த விண்மீன் என்ற வகையில் வகைப்படுத்தியுள்ளார்கள்.
வெளி இணைப்புகள்
பகுப்பு:வால்வெள்ளிகள் பகுப்பு:1927 நிகழ்வுகள்
மாநில நெடுஞ்சாலை 15A (தமிழ்நாடு)
தமிழ் மாநில நெடுஞ்சாலை 15A அல்லது எஸ்.எச்-15A (SH-15A) என்பது இந்தியாவில் தமிழ்நாடு மாநிலத்தின் திருப்பூர் மாவட்டத்தில் செய்யூர் முதல் ஈரோடு மாவட்டத்தில் கோபிச்செட்டிப்பாளையம் வரை இணைக்கும் நெடுஞ்சாலையாகும்.
மாவட்டம்
இந்த சாலை 2 மாவட்டங்களை இணைக்கிறது:
மொத்த தூரம்
இதன் நீளம் மொத்தம் 30.2 கிலோமீட்டர்கள்.
அம்போதம்
அம்போதம் இராகம் கருநாடக இசையில் பயன்படும் இராகங்களில் ஒன்றாகும். இது 45வது மேளகர்த்தா இராகமாகிய, "வஸூ" என்றழைக்கப்படும் 7வது சக்கரத்தின் 3வது மேளமாகிய சுபபந்துவராளியின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), பிரதி மத்திமம் (ம2), பஞ்சமம், சுத்த தைவதம் (த1) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:சுபபந்துவராளியின் ஜன்னிய இராகங்கள்
3-மெத்தில்-2-பென்டனால்
3-மெத்தில்-2-பென்டனால் (3-Methyl-2-pentanol) என்பது C5H12O வேதி வாய்ப்பாடு கொண்ட ஒரு கரிம வேதியியல் சேர்மமாகும். ஓப்சு எனப்படும் முசுக்கட்டை மலர்களின் பகுதிப் பொருளாக 3-மெத்தில்-2-பென்டனால் காணப்படுவதாக அடையாளம் காணப்பட்டுள்ளது. சிறுநீரில் இச்சேர்மத்தின் இருப்பு காணப்படுவதைக் கொண்டு 3-மெத்தில்பென்டேன் வெளிப்படுதலை கண்டறியும் சோதனையாகப் பயன்படுத்த முடியும்.
மேற்கோள்கள்
பகுப்பு:ஆல்ககால் கரைப்பான்கள் பகுப்பு:ஆல்ககால்கள் பகுப்பு:எக்சனால்கள்
தேனி மாவட்டப் பொறியியல் கல்லூரிகள்
தேனி மாவட்டத்தில் பொறியியல் மற்றும் தொழில்நுட்பக் கல்வி அளிப்பதற்கான பொறியியல் கல்லூரிகள் நன்கு இருக்கின்றன. இவற்றில் ஒன்று அரசுப் பொறியியல் கல்லூரியாகும். மற்ற கல்லூரிகள் சுயநிதிப் பொறியியல் கல்லூரிகளாகும்.
சுயநிதிப் பொறியியல் கல்லூரி
பகுப்பு:தேனி மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள்
கீத் ஹாரிஸ்
கீத் ஹாரிஸ்  (Keith Harris, (பிறப்பு: சூன் 5 1957), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1982 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
ரிச்சர்ட் ஹாக்கின்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1957 பிறப்புகள் பகுப்பு:வாழும் நபர்கள்